b'\n_START_ARTICLE_\nSumatratiger\n_START_SECTION_\nBeskrivelse\n_START_PARAGRAPH_\nModerne forskning med DNA har nylig avdekket at denne tigeren kanskje m\xc3\xa5 reklassifiseres som en egen art, selv om det er for tidlig \xc3\xa5 dra en slik konklusjon. \xc3\x85rsaken er at den trolig har v\xc3\xa6rt isolert p\xc3\xa5 Sumatra i ca. 10\xc2\xa0000-12\xc2\xa0000 \xc3\xa5r, og s\xc3\xa5ledes har utviklet seg etter andre forutsetninger. Studien omfattet 34 tigere, hvorav ti var sumatratigere. S\xc3\xb8rkinatiger var ikke med i unders\xc3\xb8kelsen, noe som er grunnlaget for at forskerne ikke t\xc3\xb8r \xc3\xa5 konkludere med at den er en egen art i \xc3\xb8yeblikket, selv om resultatet som s\xc3\xa5dan indikerer dette._NEWLINE_Sumatratigeren er den minste av de n\xc3\xa5levende underartene. De er m\xc3\xb8rkere orange enn bengaltigeren og har flere striper langs sidene. Fargen som s\xc3\xa5dan varierer fra r\xc3\xb8dgul til dyp orange og r\xc3\xb8dbrun. P\xc3\xa5 undersiden er den n\xc3\xa6rmest hvit. Stripene er sorte og gjerne smalere enn hos andre underarter, og den har gjerne flekker p\xc3\xa5 bakkroppen._NEWLINE_Sumatratigeren er den minste av de n\xc3\xa5levende underartene. En fullvoksen hann veier typisk mindre enn 140 kg og m\xc3\xa5ler cirka 220-250 cm cm fra snutespiss til halerot. Hunnen er mindre og veier typisk mindre enn 91 kg og m\xc3\xa5ler cirka 215-230 cm fra snutespiss til halerot.\n_START_SECTION_\nBestanden\n_START_PARAGRAPH_\nSumatratigeren overlever i dag i all vesentlighet i 5 nasjonalreservater p\xc3\xa5 \xc3\xb8ya. Man antar at f\xc3\xa6rre enn 400 ville individer fortsatt eksisterer, hvorav mindre enn 100 holder til utenfor reservatene. I tillegg kommer omkring 235 tigere som overlever i fangenskap, alle etterkommere av 37 viltfangende tigere. 61 tigere (32 hanner og 29 hunner) har blitt omplassert til \xc3\xb8ya Java._NEWLINE_Flest tigre overlever trolig i omr\xc3\xa5dene Gunung Leuser (ingen estimater siden 1992), Bukit Tigapulu og Kerinci Seblat, men antallet er usikkert (spesielt for Gunung Leuser).'